Bubbloidok

A bubbloidok testetlen lelkek és buborékok összefonódása során jöhetnek létre. Ilyenkor a szellem és az anyag közt létrejövő kötés egy olyan testet hoz létre, mely soha nem pukkad ki véglegesen, a megszokott gömb alak pedig szabadon képes változni a mozgás vagy más egyéb tevékenység elősegítése végett. A bubbloidok ritkák és legtöbbjük akár száz éves is lehet, de vannak feljegyzések többszáz éves egyedekről is, így semmi nem utal arra, hogy egy idő után meghalhatnak. Egyedül a kiszáradás jelenthet veszélyt nekik, Nawanán azonban kevés esély van rá, hogy ilyen helyzetbe kerüljenek.

Mivel maguktól bonyolultabb hangképzésre nem képesek, csak egyszerű vékony elnyújtott hangokkal kommunikálnak egymás közt. Színük bármilyen lehet, az éppen felszívott folyadéktól függően pedig világíthatnak is.